**JELGAVAS VALSTSPILSĒTAS PAŠVALDĪBAS 2025 GADA 30. JANVĀRA**

**SAISTOŠO NOTEIKUMU NR. 25-**\_\_ **“GROZĪJUMI JELGAVAS PILSĒTAS PAŠVALDĪBAS 2018. GADA 22. MARTA SAISTOŠAJOS NOTEIKUMOS NR.18-8 “PAR SOCIĀLAJIEM PAKALPOJUMIEM JELGAVAS VALSTSPILSĒTAS PAŠVALDĪBĀ”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | * 1. Saistošo noteikumu “Grozījumi Jelgavas pilsētas pašvaldības 2018. gada 22. marta saistošajos noteikumos Nr. 18-8 “Par sociālajiem pakalpojumiem Jelgavas valstspilsētas pašvaldībā”” projekts (turpmāk – saistošo noteikumu projekts) izstrādāts ar mērķi precizēt saistošo noteikumu izdošanas tiesisko pamatojumu saskaņā ar likumu “Grozījumi Invaliditātes likumā” (pieņemti 07.11.2024.) ar kuriem ir izslēgta Invaliditātes likuma 12 panta 6 2 daļa, kurā bija noteikts, ka Ministru kabinets nosaka aprūpes mājās pakalpojuma bērnam ar invaliditāti un personai līdz 24 gadu vecumam ar invaliditāti (turpmāk – aprūpes pakalpojums) minimālās vienas stundas izmaksas un maksimālo aprūpes pakalpojuma apjomu, kā arī, ka pašvaldība saistošajos noteikumos nosaka aprūpes pakalpojuma piešķiršanas, atteikšanas, izbeigšanas un pārtraukšanas nosacījumus un kārtību, kritērijus aprūpes pakalpojuma nepieciešamības novērtēšanai un prasības aprūpes pakalpojuma sniedzējam.   2. Saistošo noteikumu izdošanas tiesisko pamatojumu turpmāk regulē Sociālo pakalpojumu un sociālās palīdzības likuma 3. panta trešajā daļā noteiktais, ka kārtību, kādā saņemami pašvaldību sniegtie sociālie pakalpojumi, nosaka pašvaldību saistošajos noteikumos, attiecīgi aprūpes pakalpojuma saņemšanas kārtībai jābūt noteiktai pašvaldības saistošajos noteikumos, un Ministru kabineta 2003. gada 27. maija noteikumu Nr. 275 “Sociālās aprūpes un sociālās rehabilitācijas pakalpojuma samaksas kārtība un kārtība, kādā pakalpojuma izmaksas tiek segtas no pašvaldības budžeta” 6. punktā noteiktais regulējums, ka  pašvaldība atbilstoši finansiālajām iespējām var noteikt klientam citu (labvēlīgāku) samaksas kārtību par pakalpojumu.   3. Saistošo noteikumu projekta mērķis ir precizēt sociālo pakalpojumu saņemšanas kārtību šādiem sociālajiem pakalpojumiem:   + aprūpes mājās pakalpojuma bērniem ar invaliditāti un personām līdz 24 gadu vecumam ar invaliditāti saņemšanas kārtība ir precizēta saskaņā ar 2024.gada 17.decembra grozījumiem Ministru kabineta 2021. gada 18.maija noteikumos Nr.316 “Noteikumi par asistenta, pavadoņa un aprūpes mājās pakalpojumu personām ar invaliditāti” (turpmāk - MK Nr.316). Saskaņā ar MK Nr.316 tiek precizēta aprūpes pakalpojuma mērķa grupa un nosaukums, kas turpmāk definēts, kā aprūpes mājās pakalpojums bērnam ar invaliditāti un personai ar invaliditāti līdz 24 gadu vecumam. Šim pakalpojumam maksimālais apmērs ir 80 stundas mēnesī. Turpmāk pašvaldībām, aprēķinot un nosakot aprūpes mājās pakalpojuma izmaksas, ir jāņem vērā Darba likuma 61.panta pirmajā daļā noteiktais, ka minimālā darba alga pakalpojuma sniegšanā iesaistītajām personām nedrīkst būt mazāka par valsts noteikto minimumu. 2024.gadā aprūpe mājās pakalpojuma maksa bija 5,24 *euro*  par vienu pakalpojuma sniegšanas stundu (kas ietver darba samaksu, valsts sociālās apdrošināšanas obligātās iemaksas (darba devēja un darba ņēmēja daļu personām, kurām nodokļu samaksu veic darba devējs) un iedzīvotāju ienākuma nodokli), bet 2025.gadā - 5,54 *euro*. 2024.gadā aprūpes mājās pakalpojumu bērnam ar invaliditāti un personai ar invaliditāti līdz 24 gadu vecumam saņēma 53 personas un to sniedza 53 aprūpētāji saskaņā ar uzņēmuma līgumu. Pašvaldības izdevumi par sniegto pakalpojumu kompensēti no valsts budžeta līdzekļiem 50% apmērā;   + naktspatversmes pakalpojumu diennakts režīmā varēs saņemt krīzes situācijā nonākušas personas, bez noteiktas dzīvesvietas, kurām ir ģimenes ārsta izsniegta izziņa "Izraksts no stacionāra pacienta/ambulatorā pacienta medicīniskās kartes" (veidlapa Nr. 027/u) par mājas režīma ievērošanu infekcijas slimības gadījumā vai sociālā darbinieka atzinums, ka personai ar funkcionāliem traucējumiem ir nepieciešams atbalsts līdz atbilstošākā un vispiemērotākā sociālā pakalpojuma saņemšanai. Vidējais naktspatversmes apmeklējums 2024.gadā bija 20 personas, un nepieciešamība uzturēties visu diennakti veselības problēmas dēļ (infekcija, pārvietošanas grūtības u.c.) bija 4 personām;   + precizēta uzvedības sociālās korekcijas programmas saņemšanas kārtība. Uzvedības sociālās korekcijas programmas saņēmēju skaits 2024.gadā – 116 bērni.   1. Saistošie noteikumi piemērojami ar 2025. gada 1. janvāri. |
| 1. Fiskālā ietekme uz pašvaldības budžetu | 2.1.Saistošo noteikumu īstenošanas fiskālās ietekmes prognoze uz pašvaldības budžetu:  2.1.1. aprūpes mājās pakalpojumu bērnam ar invaliditāti un personai ar invaliditāti līdz 24 gadu vecumam 2025.gada JSLP budžetā provizoriski tiek plānota kompensācija 50% apmērā 172848,00 *euro*;  2.1.2. nav ietekmes uz izdevumu daļu, jo esošo sociālo pakalpojumu nodrošināšanai ir paredzēti naudas līdzekļi 2025.gada JSLP budžeta projektā. Aprūpes mājās pakalpojuma bērnam ar invaliditāti un personai ar invaliditāti līdz 24 gadu vecumam nodrošināšanai ir nepieciešami 345 696,00 *euro*  (65 personām x 80 stundas mēnesī (maksimālais stundu apjoms) x 12 mēneši x 5,54 *euro* vienas stundas izmaksa).  2.2. Ietekme uz citām pozīcijām budžeta ieņēmumu vai izdevumu daļā nav paredzēta. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | * 1. Sociālā ietekme – ir nodrošināta sociālo pakalpojumu sniegšana saskaņā ar spēkā esošajiem normatīvajiem aktiem un paplašināta iespēja saņemt naktspatversmes pakalpojumu visu diennakti personām, kuras nonākušas krīzes situācijā veselības traucējuma dēļ.   2. Nav ietekmes uz vidi.   3. Nav ietekmes uz veselību.   4. Nav ietekmes uz uzņēmējdarbību.   5. Nav ietekmes uz konkurenci. |
| 1. Ietekme uz administratīvajām procedūrām un to izmaksām | Neietekmē. |
| 1. Ietekme uz pašvaldības funkcijām un cilvēkresursiem | Neietekmē pašvaldības funkcijas un cilvēkresursus. |
| 1. Informācija par izpildes nodrošināšanu | Saistošo noteikumu izpildei nav paredzēts izveidot jaunu institūciju. Ir nepieciešama sadarbība ar sociālo pakalpojumu sniedzējiem. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir samērīgi. |
| 1. Izstrādes gaitā veiktās konsultācijas ar privātpersonām un institūcijām | 8.1. Saistošo noteikumu projekts un tam pievienotais paskaidrojuma raksts 13.01.2025. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 26.01.2025. |

Jelgavas valstspilsētas pašvaldības domes priekšsēdētājs A.Rāviņš